જામનગરમાં થોડા દિવસ પહેલા હળવા વરસાદી ઝાપટા પછી પાણીજન્ય અને મચ્છરજન્ય રોગચાળો વધી રહ્યો છે, જો કે આરોગ્ય વિભાગ દ્વારા થતી કામગીરીના કારણે રોગચાળો અંકુશમાં હોવાનું જણાવાઈ રહ્યું છે. જામનગરની જી.જી. હોસ્પિટલમાં કેટલાક શંકાસ્પદ દર્દીઓના ગઈકાલે જરૃરી પરિક્ષણ કરાવવામાં આવ્યા હતાં. તેમાંની એક દર્દીને ડેન્ગ્યૂ હોવાનો પોઝિટીવ રિપોર્ટ મળ્યો હતો તો ચાર દર્દીને મેલેરિયા લાગુ પડ્યો હોવાનું રિપોર્ટ પછી જણાયું હતું. આથી આ પાંચેય દર્દીઓને સારવાર માટે હોસ્પિટલમાં દાખલ કરવામાં આવ્યા હતાં. ગઈકાલે ચિકનગુનિયાનો કોઈ કેસ નોંધાયો ન હતો.